**Привремено продужење рока за допремање робе**

Имајући у виду дужину трајањa предстојећих празника и могућност да неки транзитни поступци неће бити окончани у року од пет дана, Управа царина донела је одлуку о привременом продужењу рока за допремање робе.

Сходно наведеној одлуци, **полазна царинска испостава може да одреди рок за допремање робе најкасније до 13.05.2024. године**, за робу која улази у нашу земљу од 01. до 06.05.2024. године.

Након празника, од 7.05.2024. године поступаће се по акту Управе царина од 13.12.2018. године, којим је одређен рок за предају робе од пет дана у поступку националног транзита.

**Управа царина Републике Србије**

Министарство финансија

